b'\n_START_ARTICLE_\nShaiya\n_START_SECTION_\nCerita dan latar belakang\n_START_PARAGRAPH_\nPada zaman dahulu kala, wujudnya seorang Dewi Etain dan tiga buah kaum ciptaannya: iaitu golongan Dragons, Nordein dan Dumianas. Dewi Etain mendapati kecacatan pada golongan Nordien dan telah melempar mereka ke bumi. Dengan penuh perasaan sombong, golongan Dumianas telah menyoal kuasa dan kemampuan Etain. Dewi tersebut lalu jatuh lemah di atas perasaan ragu-ragu mereka itu, lalu Dumianas pun membunuhnya. Jiwa dewi itu terbelah menjadi dua. Kematian dewi tersebut meninggalkan Teos di luar kesinambungan dan terbuka kepada serangan. Dewa-dewa lain telah cuba untuk menakluki Teos dan mencipta raksasa untuk mencerobohi seterusnya menghancurkan Teos. Golongan Dragons pula menyembunyikan diri mereka daripada dunia luar. Apabila konflik ini berakhir, terdapat dua dewi yang menjaga Teos. Golongan Duminias yang masih hidup terbahagi kepada dua bahagian; satu untuk kedua-dua belah dewi._NEWLINE_Kedua-dua bangsa ini, iaitu Elves dan Vail, mendapati diri mereka sentiasa berada dalam konflik di antara bangsa masing-masing. Perasaan tertekan yang kian lama menebal membakar semangat mereka yang ganas. Kemudiannya, golongan Humans telah menyertai pihak Elves manakala golongan Nordein muncul sebagai Deatheaters dan telah berpihak kepada golongan Vail. Dengan itu terciptalah dua bahagian berbeza: iaitu The Alliance of Light dan Union of Fury. Bukan sekadar menentang raksasa yang masih berkeliaran di bumi mereka, kedua-dua belah ini menentang sesama sendiri dalam suatu peperangan yang tiada penghujungnya, dalam misi menaungi Teos.\n_START_SECTION_\nPuak dan kaum\n_START_PARAGRAPH_\nPara pemain yang baru memulakan perjalanan mereka dalam dunia Shaiya haruslah memilih di antara dua puak sebelum mencipta watak mereka; Alliance of Light atau Union of Fury. Disebabkan kedua-dua puak ini adalah bermusuhan di antara satu sama lain, seorang pemain daripada puak Alliance of Light tidak boleh menggunakan sistem perbualan dengan seorang pemain Union of Fury dan sebaliknya. Apabila seorang pemain memilih puaknya, dia tidak boleh mencipta seorang watak pada puak lawan sehinggalah setiap watak pada puak pilihannya dibuang. Puak pilihan menentukan jenis kaum yang ditawarkan._NEWLINE_Rupa watak seorang pemain dan lokasi permulaan ditentukan oleh kaum pilihan. Setiap kaum pada kedua-dua puak boleh dipilih menjadi lelaki ataupun perempuan. Perubahan fizikal juga terdapat pada kedua-dua puak, iaitu rambut, mata, bentuk muka, dan ketinggian. Selain itu, pilihan kaum juga menentukan kelas-kelas yang ditawarkan untuk watak yang dicipta.\n_START_SECTION_\nGaya permainan\n_START_PARAGRAPH_\nShaiya membenarkan para pemain mengambil bahagian dalam beberapa quests atau misi - selalunya dengan berinteraksi dengan NPC. Misi-misi ini tidak wajib dilakukan dan seringkali memerlukan para pemain untuk menewaskan musuh-musuh tertentu. Para pemain juga dibenarkan untuk bergerak bebas dalam dunia Shaiya._NEWLINE_Dalam melengkapkan sebuah quest, mereka mendapat mata pengalaman. Apabila mata pengalaman yang dikumpul adalah mencukupi, mereka akan beransur ke tahap (level) seterusnya dan diberikan mata kebolehan untuk digunakan supaya watak mereka meningkat dari segi prestasi. Tahap kesukaran yang dipilih memberi kesan mendadak pada bahagian ini, di mana mata kebolehan yang diberikan adalah bergantung kepada tahap kesukaran yang dipilih - lebih sukar tahap mereka, lebih banyak mata diberikan.\n_START_SECTION_\nSistem bless\n_START_PARAGRAPH_\nUnik kepada judul Shaiya merupakan sistem Blessing of the Goddess yang merupakan sebuah elemen permainan yang penting. Kedua-dua bahagian mendapati mata bless dalam kombat PvP, dengan menewaskan musuh atau dengan menghancurkan relic musuh (sejenis struktur) dalam zon-zon PvP. Mata-mata ini dikumpulkan untuk mewakili seluruh bahagian tertentu, maka kesan blessing tersebut diberikan kepada seluruh bahagian yang memenanginya pada tahap global. Sistem blessing ini, jika dimenangi, memberi beberapa bonus kepada para pemain; peratus melekatkan lapis meningkat, lebih HP dan MP, masa penyembuhan HP dan MP berkurang, dan sebagainya. Bonus ini diberikan kepada zon-zon PvP dan bukan PvP, iaitu PvE.\n_START_SECTION_\nKenderaan\n_START_PARAGRAPH_\nKenderaan yang terdapat dalam Shaiya (seringkali dirujuk sebagai mount) merupakan binatang-binatang yang boleh ditunggang oleh para pemain. Mereka selalunya diletakkan pada harga yang tinggi dan boleh dibeli di bandar utama setiap bahagian, bermula dengan harga 11 juta ke atas. Dalam beberapa acara istimewa Aeria telah memberi peluang kepada para pemain untuk mendapat binatang yang memberi kelebihan tambahan, iaitu kebolehan untuk bergerak pada kelajuan terpantas. Terdapat juga beberapa binatang yang hanya boleh ditunggang oleh watak-watak dalam Ultimate Mode. Kegunaan binatang-binatang ini hanyalah sekadar kenderaan untuk bergerak lebih pantas sahaja, dan tidak membantu para pemain untuk menyerang mahupun memberi sebarang perlindungan fizikal. Dalam quest tambahan versi Episode 4 Shaiya, para pemain mampu mendapatkan seekor binatang tunggangan biasa sebagai ganjaran dalam melengkapkan misi tersebut.'